S-703/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. apríl 2008 á hendur H-kvk-þgf H-kvk-þgf, [-], Hraunbæ 107, Reykjavík, fyrir „skjalafals framið í Reykjavík 2007 svo sem rakið er:

1.

Fyrir að hafa, þann 13. apríl blekkt starfsmenn Sparisjóðs Reykjavíkur og nágrennis, Skólavörðustíg 11, til að stofna tékkareikning og afhenda sér bankakort á reikninginn með því að falsa umsóknareyðublað í nafni E-kvk-ef Ý-kvk-ef J-kvk-ef, [-], og undirrita það með hennar nafni og framvísa í Sparisjóðnum ásamt yfirlýsingu um sjálfskuldarábyrgð vegna 400.000 kr. yfirdráttarheimildar á tékkareikninginn nr. 1150-26-11353, sem ákærða falsaði með því að árita það með nöfnum nefndrar E-kvk-ef Ý-kvk-ef sem reikningseiganda, nafni H-kvk-ef H-kvk-ef W-x-x, [-], sem ábyrðarmanns og með áritun nöfnunum M-x-x W-x-x, [-] og V-kk-nf T-kk-nf, [-], í reiti fyrir áritun vitundarvotta að ofangreindum nafnáritunum og náð að taka 300.000 kr. út af reikningnum.

2.

Fyrir að hafa, þann 25. apríl, við umsókn um afnot af símanúmeri nr. 6593839 hjá símafyrirtækinu Vodafone, Reykjavík, falsað eyðublað um umsókn heimildarlaust í nafiii J-x-x A-x-x W-x-x, sem notanda og tilgreint heimildarlaust E-kvk-þf Ý-kvk-þf J-kvk-þf, [-], sem greiðanda og undirritað umsóknareyðublaðið með árituninni J-x-x A-x-x W-x-x.

3.

Fyrir að hafa, þann 14. ágúst, blekkt starfsmenn í Hafnarfjarðarútibúi Landsbanka Íslands, Bæjarhrauni, til að millifæra 50.000 kr. af bankareikningi með því að senda einum starfsmanninum falsaðan tölvupóst þar sem tilgreint er ranglega að pósturinn stafi frá reikningseigandanum, Ó-kk-þgf K-x-x S-kk-þgf, [-], sem heimili millifærslu á 50.000 kr. af reikningnum inn á bankareikning ákærðu.

Telst þetta varða við 1. mgr. 155. gr. almennra hegningarlaga nr. 19, 1940 og háttsemin samkvæmt lið 3 jafnframt við 248. gr. sömu laga.

Þess er krafist að ákærða verði dæmd til refsingar.

Í málinu krefjast eftirgreindir þess að ákærða verði dæmd til greiðslu skaðabóta:

Vodafone, [-], skaðabóta að fjárhæð 11.705 kr. auk vaxta samkvæmt 8. gr. vaxtalaga nr. 38, 2001 frá 12. júlí 2002 en síðan dráttarvaxta samkvæmt 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Landsbanki Íslands hf., [-], skaðabóta að fjárhæð 50.100 kr. ásamt vöxtum samkvæmt 8. og 9. gr. vaxtalaga nr. 38, 2001 frá 22. ágúst 2007 til 22. september 2007, og dráttarvöxtum frá þeim degi samkvæmt III. kafla sömu laga til greiðsludags.

Sparisjóður Reykjavíkur og nágrennis, [-], skaðabóta að fjárhæð 300.000 kr. með dráttarvöxtum samkvæmt 1. mgr. 6. gr. vaxtalaga nr. 38, 2001 frá 13. apríl 2007 til greiðsludags.“

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og samþykkt bótakröfur í ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Samkvæmt fyrirliggjandi sakavottorði gekkst ákærða undir að greiða sekt og verða svipt ökurétti með lögreglustjórasátt á árinu 2003 vegna umferðarlagabrots. Þá gekkst hún, með lögreglustjórasátt hinn 7. desember 2006, undir að greiða 20.000 króna sekt vegna þjófnaðar. Loks var hún dæmd hinn 26. september 2007 til 140.000 króna sektargreiðslu og ökuréttarsviptingar vegna ölvunaraksturs.

Að þessu virtu þykir hæfilegt að ákærða sæti fangelsi í 3 mánuði en fresta skal fullnustu refsingar og hún falla niður að 2 árum liðnum haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955

Ákærða hefur samþykkt bótakröfur og verður henni því gert að greiða 11.705 krónur til Vodafone, [-] ásamt dráttarvöxtum skv. 1. mgr. 6. gr. laga nr. 38/2001 frá 9. júní 2008 til greiðsludags.

Ákærða greiði 50.100 krónur til Landsbanka Íslands [-] ásamt vöxtum skv. 8. gr. laga nr. 38/2001 um vexti og verðtryggingu frá 22. ágúst 2007 til 9. júní 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærða greiði 300.000 krónur til Sparisjóðs Reykjavíkur og nágrennis [-] ásamt vöxtum skv. 8. gr. laga nr. 38/2001 frá 13. apríl 2007 til 9. júní 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærða greiði þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 53.784 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærða, H-kvk-nf H-kvk-nf, sæti fangelsi í 3 mánuði en fresta skal fullnustu refsingar og hún falla niður að 2 árum liðnum haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða greiði 11.705 krónur til Vodafone, [-] ásamt dráttarvöxtum skv. 1. mgr. 6. gr. laga nr. 38/2001 frá 9. júní 2008 til greiðsludags.

Ákærða greiði 50.100 krónur til Landsbanka Íslands [-] ásamt vöxtum skv. 8. gr. laga nr. 38/2001 um vexti og verðtryggingu frá 22. ágúst 2007 til 9. júní 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærða greiði 300.000 krónur til Sparisjóðs Reykjavíkur og nágrennis [-] ásamt vöxtum skv. 8. gr. laga nr. 38/2001 frá 13. apríl 2007 til 9. júní 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærða greiði þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 53.784 krónur, að meðtöldum virðisaukaskatti.

Á-kk-nf M-kk-nf